বুগেনভিল স্বায়ত্তশাসিত অঞ্চল
বুগেনভিল, আনুষ্ঠানিকভাবে বুগেনভিল স্বায়ত্বশাসিত অঞ্চল এবং পূর্বে উত্তর সোলোমন নামে পরিচিত অঞ্চলটি পাপুয়া নিউ গিনির একটি স্বায়ত্বশাসিত অঞ্চল। এই অঞ্চলের বৃহত্তম দ্বীপ হল বুগেনভিল দ্বীপ (সলোমন দ্বীপপুঞ্জের বৃহত্তম দ্বীপ)। এই অঞ্চলে বুকা দ্বীপ এবং কার্টেরেটস সহ আশেপাশের আশেপাশের দ্বীপগুলিকে অন্তর্ভুক্ত করা হয়েছে। অন্তর্বর্তীকালীন রাজধানী হল বুকা, যদিও আশা করা হচ্ছে যে ভবিষ্যতে আরওয়া স্থায়ী রাজধানীতে পরিণত হবে। এই অঞ্চলের জনসংখ্যা ২,৪৯,৩৫৮ (২০১১ সালের আদম শুমারি)। বুগেনভিল দ্বীপটি বাস্তুগতভাবে এবং ভৌগোলিকভাবে সলোমন দ্বীপপুঞ্জের অঙ্গ হলেও রাজনৈতিকভাবে সলোমন দ্বীপপুঞ্জ দেশের অংশ নয়। বুকা, বুগেনভিল এবং সলোমনের বেশিরভাগ অংশ সলোমন দ্বীপপুঞ্জের বৃষ্টি অরণ্যের অংশ । এই অঞ্চলের জীববৈচিত্র্য খনি শিল্পের কার্যক্রম দ্বারা হুমকির মধ্যে রয়েছে, যার বেশিরভাগ বিদেশী বিনিয়োগকারীদের দ্বারা পরিচালিত হয়।